Ef ég kafa nógu djúpt inn í sjálfa mig enda ég í heimi sem er í raun og veru ekki til . Þennan heim dreg ég síðan upp í veruleikann þar sem hann umbreytist í vangaveltur og hugmyndir á blaði . Blaðið endar síðan í bók einni . Sú bók er oftar en ekki yfirfull af skissum sem ég reyni að halda í skefjum á meðan ég reyni að finna svör við öllum mínum heimsins vandamálum . Bókin myndar síðan heim sem er hlaðin ósýnilegum orðum frá litlum sviplausum verum sem stara út í loftið . Orðin umkringja þær og að lokum heiminn allan . Undirbúum okkur því fyrir ferðalag í gegnum marga heima sem leiðir okkur síðan á sama stað og við byrjuðum á . Gerum ráð fyrir því að ferðast í á bleiku skýi sem grípur í endann á sér þannig að við ferðumst í hringi . Heimarnir endurtaka sig síðan aftur og aftur , nákvæmlega , endalaust . Fyrir alla muni skulum við þó passa okkur á hefðbundnum hugsunum því þær geta leikið á okkur . Komum okkur frekar á óvart .